જે દિવસે કટોકટી લાદવામાં આવી એ જ દિવસે, ‘સાધના’નો ૨૮ જૂનનો અંક ૨૫ તારીખે જ તૈયાર થઈને છપાઈ ગયેલો. તેનું મુખ્ય શીર્ષક હતું : ‘ન્યાયાલયના ચુકાદા પછી વડાપ્રધાનપદે રહેવા માટેની વ્યૂહરચના !’ આવા વિસ્ફોટક અહેવાલવાળો ‘સાધના’નો એ અંક પણ ૨૫ તારીખે મોડી રાતે લદાયેલી કટોકટી પછી, ઇન્દિરા શાસનને વાંધાજનક લાગ્યો. તેથી એ અંકની ‘સાધના’ની વિસ્ફોટક સામગ્રીથી તિલમિલાઈ જઈને, ઇન્દિરા-પ્રશાસને ‘સાધના’ ઉપર તેની કડી નજર ગોઠવી.